Bolesť oka
Dobre deň, mám bolesti v oblasti pod okom-dolne viečko a kosť. Bolesť sa dostaví len pri dotyku alebo silnom žmurknutí. Nieje tam opuch ani žiadna modrina. Viete mi poradiť produkt ktorý by bolesť zmiernil?
Dobrý deň,
Ďakujeme za vašu otázku. Bolesť, ktorú opisujete, môže byť prejavom začínajúceho zápalu, ktoré mohol vyvolať chlad, prievan, cudzie teleso (nečistota) či mikroorganizmus. Na základe uvedených informácii mi však nie je známy zdravotný problém, ktorý by mohol byť príčinou vašej bolesti. Odporúčam vám sa obrátiť na očného lekára, ktorý urobí potrebné vyšetrenia a v prípade potreby nastaví adekvátnu liečbu.
Prajem skorú úľavu od ťažkostí.
S pozdravom
Mgr. Tamara Jakúbeková